CELEX: 32017D2355
Language: hr
Date: 2017-12-14 00:00:00
Title: Provedbena odluka Komisije (EU) 2017/2355 оd 14. prosinca 2017. o odobravanju stavljanja na tržište gljiva tretiranih UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2017) 8474)

16.12.2017   
            
            
               HR
            
            
               Službeni list Europske unije
            
            
               L 336/52
            
         PROVEDBENA ODLUKA KOMISIJE (EU) 2017/2355
   оd 14. prosinca 2017.
   o odobravanju stavljanja na tržište gljiva tretiranih UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2017) 8474)
      
   
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Društvo Ekoidé AB podnijelo je 10. lipnja 2016. nadležnom tijelu Švedske zahtjev za stavljanje na tržište Unije gljiva tretiranih UV zračenjem (Agaricus bisporus) s povišenim razinama vitamina D2 kao nove hrane u smislu članka 1. stavka 2. točke (f) Uredbe (EZ) br. 258/97.
            
         
               (2)
            
            
               Nadležno tijelo Švedske izdalo je 27. veljače 2017. izvješće o početnoj procjeni. U tom je izvješću zaključeno da gljive tretirane UV zračenjem (Agaricus bisporus) s povišenim razinama vitamina D2 ispunjavaju kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Komisija je 2. ožujka 2017. izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 ostale države članice uložile su obrazložene prigovore. Dodatnim objašnjenjima koje je dostavio podnositelj zahtjeva otklonjena je ta zabrinutost država članica i Komisije.
            
         
               (5)
            
            
               U dijelu A točki 1. Priloga VI. Uredbi (EU) br. 1169/2011 Europskog parlamenta i Vijeća (2) utvrđeno je da naziv hrane mora sadržavati ili biti popraćen podacima o posebnoj obradi hrane u svim slučajevima u kojima bi izostavljanje tih informacija potrošače moglo dovesti u zabludu. Budući da potrošači obično ne očekuju da su gljive tretirane UV zračenjem, naziv hrane mora sadržavati ili biti popraćen tim informacijama kako se potrošače ne bi dovelo u zabludu.
            
         
               (6)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Gljive (Agaricus bisporus) koje su tretirane UV zračenjem kako bi se povisila razina vitamina D2, kako su navedene u Prilogu ovoj Odluci mogu se staviti na tržište Unije kao nova hrana.
   Članak 2.
   Oznaka gljiva (Agaricus bisporus) tretiranih UV zračenjem kako bi se povisila razina vitamina D2 koja se ovom Odlukom odobrava jest „gljive tretirane UV zračenjem (Agaricus bisporus)”.
   Članak 3.
   Ova je Odluka upućena društvu Ekoidé AB, Vårbruksgatan 67, 583 32 Linköping, Švedska.
   
      Sastavljeno u Bruxellesu 14. prosinca 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).
   
      PRILOG
      
         SPECIFIKACIJE GLJIVA TRETIRANIH UV ZRAČENJEM (AGARICUS BISPORUS) S POVIŠENIM RAZINAMA VITAMINA D2
         
      
      
         Opis/definicija:
      
      Komercijalno uzgojene gljive Agaricus bisporus na koje se nakon berbe primjenjuje tretman UV svjetlom kojim se dobiva sadržaj vitamina D2 od ≤ 10 μg/100 g svježe mase.
      UVB zračenje: postupak zračenja ultraljubičastim svjetlom unutar raspona valnih duljina od 290 do 320 nm.
      
         Vitamin D2:
      
      
                  Kemijski naziv
               
               
                  (3β,5Z,7E,22E)-9,10-sekoergosta-5,7,10(19),22-tetraen-3-ol
               
            
                  Istoznačnica
               
               
                  ergokalciferol
               
            
                  CAS br.
               
               
                  50-14-6
               
            
                  Molekulska masa
               
               
                  396,65 g/mol
               
            
         Sadržaj:
      
      vitamin D2 u konačnom proizvodu: 5–10 μg/100 g svježe mase pri isteku roka trajanja.